1. Spor

Opplev Noreg som du aldri har sett det før, og bli med på ei luftig reise i fotefara til dei som har forma landet vårt. Overalt er det spor i landskapet; spor etter menneske, spor etter dyr og spor etter katastrofar som har skapt fantastiske naturfenomen. I Jotunheimen møter du reingjetarar som prøver å samle ein enorm dyreflokk, turen går til frodige Stabbursdalen i Finnmark, gjennom Jutulhogget, i fotspora til gruvearbeidarar på Røros og over fantastiske fjellformasjonar i Nordfjord. (1:6)